Karl Fred Dahmen
Store norske leksikon,Kunst og estetikk,Bildende kunst,Kunsthistorie,Tidlig abstrakt billedkunst
Karl Fred Dahmen var en tysk maler. Maleriene er holdt i et abstrakt formspråk som gjerne er preget av enkle former, en dempet koloritt og stor stofflighet.
Dahmen var utdannet som grafisk fagmann med svennebrev. Etter militærtjeneste og krigsfangenskap (1939–1945) studerte han i Paris.I 1952 var Karl Fred Dahmen medstifter av kunstnergruppen Neuen Aachener Gruppe. Flere bilder fra perioden er utført med oppløste horisontaler og vertikaler, med et visst slektskap til Piet Mondrians tidlige abstrakte kunst.Omkring 1955 utviklet han sin mer informelle fase. Maleriene fikk en relieffstruktur som lignet den i Antoni Tàpies kunst. I 1959 deltok han på Documenta II i Kassel. I perioden fra 1967 til 1981 var han professor ved Akademie der Bildenden Künste i München. Les mer i Store norske leksikon Kunst i Tyskland abstrakt kunst kunsthistorie koloritt Eksterne lenker Karl Fred Dahmen – offisiell nettside Litteratur Weber, Thomas. K. F. Dahmen: Werkverzeichnis. Volker Dahmen / Im Verlag der Buchhandlung Walther König. Köln, 2003.